CELEX: 32020R0581
Language: sl
Date: 2020-04-27 00:00:00
Title: Izvedbena uredba Komisije (EU) 2020/581 z dne 27. aprila 2020 o spremembi Izvedbene uredbe (EU) 2018/659 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev (Besedilo velja za EGP)

28.4.2020   
               
               
                  SL
               
               
                  Uradni list Evropske unije
               
               
                  L 133/52
               
            
         IZVEDBENA UREDBA KOMISIJE (EU) 2020/581
         z dne 27. aprila 2020
         o spremembi Izvedbene uredbe (EU) 2018/659 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 17(3) Direktive,
         ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (2), ter zlasti člena 12(1) in (4), člena 13(2), člena 16 ter člena 19(b) Direktive,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2018/659 (3) določa pogoje za vstop v Unijo enoprstih kopitarjev ter semena, jajčnih celic in zarodkov enoprstih kopitarjev. Določa seznam tretjih držav, iz katerih države članice dovolijo vstop enoprstih kopitarjev ter semena, jajčnih celic in zarodkov enoprstih kopitarjev, ter določa pogoje v zvezi z zdravjem živali in izdajanjem veterinarskih spričeval za takšne vstope.
                  
               
                     (2)
                  
                  
                     Direktiva 2009/156/ES določa zahteve v zvezi z zdravstvenim varstvom živali, ki urejajo uvoz enoprstih kopitarjev v Unijo. Direktiva določa, da je uvoz enoprstih kopitarjev v Unijo dovoljen le iz tretjih držav ali delov tretjih držav, ki so vsaj šest mesecev prosti smrkavosti (Burgholderia mallei).
                  
               
                     (3)
                  
                  
                     Turčija je 25. decembra 2019 prek sistema obveščanja o boleznih živali sporočila, da je bil 4. decembra 2019 potrjen primer smrkavosti pri konju na otoku Büyükada v provinci Istanbul v Turčiji. Vstop enoprstih kopitarjev in zarodnega materiala enoprstih kopitarjev iz Turčije v Unijo bi bilo treba začasno preklicati za obdobje vsaj šest mesecev. Zato je treba spremeniti vnos za Turčijo v Prilogi I k izvedbeni uredbi (EU) 2018/659.
                  
               
                     (4)
                  
                  
                     V Združenih arabskih emiratih je bila pod okriljem mednarodne konjeniške zveze Fédération Equestre Internationale (FEI) ustanovljena nova liga za preskakovanje ovir Show Jumping League, ki vključuje kvalifikacijske preizkuse za svetovno prvenstvo v preskakovanju ovir Show Jumping World Cup. Na podlagi jamstev v zvezi z zdravjem živali, ki so jih zagotovili Združeni arabski emirati, je upravičeno dodati serijo tekmovanj v preskakovanju ovir v okviru mednarodne lige Združenih arabskih emiratov za preskakovanje ovir International Show Jumping League na seznam dogodkov, za katere je dovoljen ponovni vstop v Unijo po začasnem izvozu, krajšem od 90 dni. Zato je treba spremeniti vzorec veterinarskega spričevala in vzorec izjave iz poglavja 1 oddelka B dela 2 Priloge II k Izvedbeni uredbi (EU) 2018/659.
                  
               
                     (5)
                  
                  
                     Izvedbeno uredbo (EU) 2018/659 bi bilo zato treba ustrezno spremeniti.
                  
               
                     (6)
                  
                  
                     V izogib negativnemu učinku na trgovino je treba zagotoviti prehodno obdobje do 31. oktobra 2020, v katerem bodo sprejeta veterinarska spričevala, izdana v skladu z Izvedbeno uredbo (EU) 2018/659, kakor je bila spremenjena z Izvedbeno uredbo (EU) 2019/2147 (4), če bodo izdana pred 21. oktobrom 2020.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) 2018/659 se spremeni:
            
                        (1)
                     
                     
                        v Prilogi I se vnos za Turčijo spremeni v skladu s Prilogo I k tej uredbi;
                     
                  
                        (2)
                     
                     
                        v Prilogi II se poglavje 1 oddelka B dela 2 nadomesti z besedilom iz Priloge II k tej uredbi.
                     
                  
         
            Člen 2
            Države članice do 31. oktobra 2020 dovolijo ponovni vstop v Unijo registriranih konjev, ki jim je priloženo ustrezno veterinarsko spričevalo, pripravljeno v skladu z vzorcem veterinarskega spričevala iz poglavja 1 oddelka B dela 2 Priloge II k Izvedbeni uredbi (EU) 2018/659, kakor je bila spremenjena z Izvedbeno uredbo (EU) 2019/2147, če je bilo veterinarsko spričevalo izdano pred 21. oktobrom 2020.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. aprila 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 14.9.1992, str. 54.
         
            (2)  UL L 192, 23.7.2010, str. 1.
         
            (3)  Izvedbena uredba Komisije (EU) 2018/659 z dne 12. aprila 2018 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev (UL L 110, 30.4.2018, str. 1).
         
            (4)  Izvedbena uredba Komisije (EU) 2019/2147 z dne 28. novembra 2019 o spremembi in popravku Izvedbene uredbe (EU) 2018/659 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev (UL L 325, 16.12.2019, str. 99).
      
      
         
            PRILOGA I
            V Prilogi I k Izvedbeni uredbi (EU) 2018/659 se na seznamu tretjih držav in delov ozemlja tretjih držav, iz katerih je dovoljen vstop v Unijo pošiljk enoprstih kopitarjev ter semena, jajčnih celic in zarodkov enoprstih kopitarjev, vnos za Turčijo nadomesti z naslednjim:
            
               
                           „TR
                        
                        
                           Turčija
                        
                        
                           TR-0
                        
                        
                           celotno ozemlje države
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           province Ankara, Edirne, Istanbul, Izmir, Kirklareli in Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —“
                        
                        
                            
                        
                     
         
      
      
         
            PRILOGA II
            V oddelku B dela 2 Priloge II k Izvedbeni uredbi (EU) 2018/659 se poglavje 1 nadomesti z naslednjim:
            
               
                  „Poglavje 1
               
               Vzorec veterinarskega spričevala in vzorec izjave, ki se uporabljata za ponovni vstop v Unijo registriranih konjev za tekmovanja po začasnem izvozu za obdobje največ 90 dni zaradi udeležbe na konjeniških prireditvah pod okriljem mednarodne konjeniške zveze Fédération Equestre Internationale (FEI)
               (Testna prireditev v okviru priprav na olimpijske igre, paraolimpijske igre, Svetovne konjeniške igre, Azijske konjeniške igre, Ameriške konjeniške igre (vključno s Panameriškimi igrami, Južnoameriškimi igrami, Srednjeameriškimi igrami in Karibskimi igrami), tekmovanje Endurance World Cup v Združenih arabskih emiratih, prireditev LG Global Champions Tour, mednarodna liga Združenih arabskih emiratov za preskakovanje ovir International Show Jumping League)